ระเบียบคณะกรรมการกองทุนยุติธรรมระเบียบคณะกรรมการกองทุนยุติธรรมว่าด้วยหลักเกณฑ์ วิธีการและเงื่อนไขในการขอปล่อยชั่วคราวผู้ต้องหาหรือจำเลยพ.ศ. ๒๕๕๙ อาศัยอำนาจตามความในมาตรา๑๘ (๒) มาตรา ๒๒ มาตรา ๒๖ วรรคสอง และมาตรา ๓๐ วรรคห้าแห่งพระราชบัญญัติกองทุนยุติธรรม พ.ศ. ๒๕๕๘ คณะกรรมการกองทุนยุติธรรมจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไข ในการขอปล่อยชั่วคราวผู้ต้องหาหรือจำเลยพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ประธานกรรมการกองทุนยุติธรรมเป็นผู้รักษาการตามระเบียบนี้และมีอำนาจตีความและวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑ข้อความทั่วไป ข้อ๔ ในระเบียบนี้กองทุน หมายความว่า กองทุนยุติธรรมคณะกรรมการ หมายความว่า คณะกรรมการกองทุนยุติธรรมประธาน หมายความว่าประธานอนุกรรมการให้ความช่วยเหลือหรือประธานอนุกรรมการให้ความช่วยเหลือประจำจังหวัดที่คณะกรรมการแต่งตั้งคณะอนุกรรมการ หมายความว่าคณะอนุกรรมการให้ความช่วยเหลือ หรือคณะอนุกรรมการให้ความช่วยเหลือประจำจังหวัดที่คณะกรรมการแต่งตั้งเลขานุการ หมายความว่าเลขานุการคณะอนุกรรมการให้ความช่วยเหลือหรือเลขานุการคณะอนุกรรมการให้ความช่วยเหลือประจำจังหวัดที่คณะกรรมการแต่งตั้งผู้ขอรับความช่วยเหลือ หมายความว่าผู้ต้องหาหรือจำเลยที่เป็นผู้ถูกคุมขังหรือจะถูกคุมขังในคดีอาญา หรือกรณีอื่นใดสำนักงาน หมายความว่า สำนักงานกองทุนยุติธรรมและหน่วยงานในจังหวัดที่สังกัดกระทรวงยุติธรรมที่ปลัดกระทรวงยุติธรรมมอบหมายเจ้าหน้าที่ หมายความว่าพนักงานของกองทุนหรือเจ้าหน้าที่ของกระทรวงยุติธรรมที่ได้รับมอบหมายหมวด ๒การยื่นคำขอ ข้อ ๕ ผู้ขอรับความช่วยเหลืออาจยื่นคำขอด้วยตนเองหรือผู้แทนโดยชอบธรรม ผู้อนุบาล ผู้พิทักษ์ สามีหรือภริยาที่จดทะเบียนสมรสเป็นผู้ยื่นคำขอแทนหรือผู้ขอรับความช่วยเหลืออาจมอบอำนาจให้บุคคลใดเป็นผู้ยื่นคำขอแทนก็ได้โดยวิธีการส่งคำขอทางไปรษณีย์ จดหมายอิเล็กทรอนิกส์หรือช่องทางอื่นตามแบบท้ายระเบียบนี้กรณีผู้ยื่นคำขอเป็นผู้เยาว์ คนไร้ความสามารถหรือคนเสมือนไร้ความสามารถ ต้องได้รับความยินยอมจากผู้แทนโดยชอบธรรมผู้อนุบาล หรือผู้พิทักษ์ แล้วแต่กรณีหากผู้ยื่นคำขอเป็นสามีหรือภริยาที่ไม่ได้จดทะเบียนสมรสบุพการี ผู้สืบสันดาน ญาติใกล้ชิด ผู้บังคับบัญชา หรือนายจ้างของบุคคลดังกล่าวให้เจ้าหน้าที่จัดทำเอกสารมอบอำนาจจากผู้มีสิทธิขอรับความช่วยเหลือต่อไปกรณีที่ผู้ขอรับความช่วยเหลือยื่นคำขอผ่านส่วนราชการในสังกัดกระทรวงยุติธรรมหรือส่วนราชการอื่นเมื่อส่วนราชการนั้นได้ดำเนินการตามอำนาจหน้าที่ที่ได้รับมอบหมายแล้วให้นำส่งสำนักงานเพื่อดำเนินการตามอำนาจหน้าที่ต่อไปข้อ๖ ให้สำนักงานที่เป็นภูมิลำเนาหรือถิ่นที่อยู่อาศัยของผู้ยื่นคำขอเป็นสำนักงานที่รับผิดชอบหรือเจ้าหน้าที่อาจส่งคำขอไปยังสำนักงานอื่นเพื่อประโยชน์ในการปล่อยชั่วคราวก็ได้ข้อ๗ เมื่อเจ้าหน้าที่รับคำขอแล้วเห็นว่าเอกสารหลักฐานที่จำเป็นต้องประกอบการพิจารณายังไม่ครบถ้วนให้เจ้าหน้าที่แจ้งให้ผู้ยื่นคำขอทราบเพื่อดำเนินการส่งเอกสารหลักฐานให้ครบถ้วนข้อ๘ ก่อนพิจารณาคำขอให้เจ้าหน้าที่ประเมินเบื้องต้น หากพบปัญหาความเดือดร้อนที่จะต้องแก้ไขเร่งด่วนให้ดำเนินการเพื่อแก้ไขปัญหาเฉพาะหน้าหรือประสานส่งต่อตามความจำเป็นแก่กรณี อาทิการรักษาพยาบาล การไกล่เกลี่ยข้อพิพาท การหาที่พักพิงชั่วคราว เป็นต้นทั้งนี้ ให้เจ้าหน้าที่ให้บริการแก่เด็ก สตรี ผู้สูงอายุคนพิการ หรือผู้ด้อยโอกาส ให้ได้รับความสะดวกรวดเร็วเป็นกรณีพิเศษหมวด ๓การให้ความช่วยเหลือ ข้อ๙ ผู้ขอรับความช่วยเหลือในการขอปล่อยชั่วคราวอาจขอรับความช่วยเหลือในการขอปล่อยชั่วคราวในชั้นพนักงานสอบสวน พนักงานอัยการ ศาลหรือหน่วยงานใดที่มีอำนาจควบคุมหรือคุมขังบุคคลตามกฎหมายหมวด ๔หลักเกณฑ์การพิจารณาการทบทวน และการแจ้งผล ข้อ๑๐ การพิจารณาให้ความช่วยเหลือคณะอนุกรรมการต้องคำนึงถึงหลักเกณฑ์ ดังต่อไปนี้(๑)ผู้ต้องหาหรือจำเลยไม่มีพฤติการณ์จะหลบหนี(๒)ไม่ไปยุ่งเหยิงกับพยานหลักฐาน หรือไม่ไปก่อเหตุภยันตรายประการใดข้อ๑๑ การพิจารณาตามข้อ ๑๐ควรคำนึงถึงหลักเกณฑ์ ดังต่อไปนี้(๑)ลักษณะการกระทำความผิดที่ไม่ขัดต่อความสงบเรียบร้อยหรือศีลธรรมอันดีของประชาชนหรือความมั่นคงของประเทศหรือการกระทำที่มีผลกระทบต่อประชาชนที่ทำให้ประชาชนได้รับความเสียหายหรือความเชื่อมั่นของกระบวนการยุติธรรม(๒)สาเหตุหรือพฤติการณ์น่าเชื่อว่ามิได้กระทำความผิด(๓)ฐานะของผู้ที่จะได้รับความช่วยเหลือ(๔)ประวัติการกระทำความผิด นิสัย ความประพฤติ และข้อเท็จจริงอื่นที่เกี่ยวข้อง(๕)ความคิดเห็นของผู้เสียหาย หรือเจ้าพนักงานที่เกี่ยวข้องหากมีการปล่อยชั่วคราวผู้ต้องหาหรือจำเลยข้อ๑๒ การพิจารณาฐานะของผู้ที่จะได้รับความช่วยเหลือตามข้อ๑๑ (๓) คณะอนุกรรมการอาจคำนึงถึงหลักเกณฑ์ดังต่อไปนี้ประกอบด้วย(๑)รายได้ หรือความสามารถทางเศรษฐกิจของผู้ที่จะได้รับความช่วยเหลือจากกองทุน(๒)ภาระค่าใช้จ่ายในการดำรงชีพตามปกติอันควรแก่ฐานานุรูป(๓)ภาระหนี้สินของผู้ที่จะได้รับความช่วยเหลือจากกองทุนที่ไม่สามารถเข้าถึงความยุติธรรมเป็นสำคัญเจ้าหน้าที่อาจสอบถามหรือให้แสดงหลักฐานต่างๆ หรือจะแสดงภาระหนี้สินหรือมีการจัดส่งเจ้าหน้าที่ไปแสวงหาข้อเท็จจริงเพื่อประกอบการพิจารณาให้ความช่วยเหลือหากมีพฤติการณ์น่าสงสัยเกี่ยวกับฐานะทางเศรษฐกิจของผู้ขอรับความช่วยเหลือข้อ๑๓ ในการให้ความช่วยเหลือคณะอนุกรรมการต้องพิจารณาฐานะทางการเงินของกองทุนประกอบข้อ๑๔ ให้เจ้าหน้าที่สอบปากคำ ลงพื้นที่ตรวจสอบความประพฤติ ตามความเหมาะสมและจำเป็น เพื่อประโยชน์ในการพิจารณาให้ความช่วยเหลือตามวัตถุประสงค์ของกองทุนทั้งนี้อาจมีหนังสือสอบถาม หรือเชิญบุคคลใดมาให้ถ้อยคำ ขอหนังสือรับรองความประพฤติส่งเอกสารหลักฐานข้อมูลที่เกี่ยวข้องหรือสิ่งอื่นใดที่จำเป็นต่อการพิจารณาคำขอก็ได้ให้เจ้าหน้าที่แสวงหาข้อเท็จจริงและทำรายงานความเห็นของเจ้าหน้าที่เพื่อเสนอต่อคณะอนุกรรมการหรือประธานหรือผู้ที่ได้รับมอบหมายโดยเร็วข้อ๑๕ ในการพิจารณาคำขอให้คณะอนุกรรมการเป็นผู้พิจารณาคำขอในกรณีที่มีเหตุจำเป็นเร่งด่วนไม่สามารถเสนอคำขอตามวรรคหนึ่งได้ให้ประธานเป็นผู้พิจารณาคำขอและรายงานให้คณะอนุกรรมการทราบโดยเร็วหากมีเหตุจำเป็นเร่งด่วนที่ไม่สามารถเสนอคำขอรับความช่วยเหลือการขอปล่อยชั่วคราวให้คณะอนุกรรมการพิจารณาได้คณะอนุกรรมการอาจมอบหมายให้อนุกรรมการและเลขานุการหรืออนุกรรมการคนใดคนหนึ่งเป็นผู้พิจารณาคำขอก็ได้และรายงานให้คณะอนุกรรมการทราบโดยเร็วข้อ ๑๖ คณะอนุกรรมการ หรือประธานหรือผู้ที่คณะอนุกรรมการมอบหมาย มีอำนาจพิจารณาอนุมัติ ไม่อนุมัติ หรือยุติคำขอเหตุแห่งการยุติคำขอมีดังนี้(๑)ผู้ขอรับความช่วยเหลือมีหนังสือขอยุติคำขอรับความช่วยเหลือ(๒) ผู้ขอรับความช่วยเหลือไม่ส่งเอกสารหลักฐานข้อมูลที่เกี่ยวข้องเพิ่มเติม ต่อสำนักงานภายในระยะเวลาตามที่กฎหมายกำหนด(๓)ไม่สามารถติดต่อผู้ขอรับความช่วยเหลือตามที่อยู่ที่แจ้งไว้ได้ภายในระยะเวลาที่กำหนด(๔)ไม่มีเหตุจำเป็นที่ต้องใช้หลักประกันในการขอปล่อยชั่วคราวข้อ๑๗ การพิจารณาให้ความช่วยเหลือคณะอนุกรรมการ หรือประธานหรือผู้ที่คณะอนุกรรมการมอบหมายอาจให้ความช่วยเหลือเต็มจำนวน หรือบางส่วนก็ได้ข้อ๑๘ ให้เลขานุการ แล้วแต่กรณีแจ้งผลการพิจารณาเป็นหนังสือให้ผู้ขอรับความช่วยเหลือทราบภายในระยะเวลาเจ็ดวันนับแต่วันที่คณะอนุกรรมการหรือประธานหรือผู้ที่ได้รับมอบหมายพิจารณาแล้วเสร็จหากการพิจารณายังไม่แล้วเสร็จให้เลขานุการแจ้งเป็นหนังสือให้ผู้ขอรับความช่วยเหลือทราบถึงเหตุแห่งความล่าช้าจนกว่าจะพิจารณาแล้วเสร็จข้อ๑๙ หากกรณีผู้ขอรับความช่วยเหลือไม่เห็นด้วยกับผลการพิจารณาของคณะอนุกรรมการประธาน หรือผู้ที่คณะอนุกรรมการมอบหมาย ให้ยื่นหนังสือขอให้ทบทวนผลการพิจารณาต่อคณะอนุกรรมการประธาน หรือผู้ที่คณะอนุกรรมการมอบหมาย แล้วแต่กรณีพร้อมทั้งแสดงเหตุผลและข้อเท็จจริงภายในกำหนดสามสิบวันนับแต่วันที่ได้รับแจ้งผลการพิจารณาข้อ๒๐ ให้เลขานุการ แล้วแต่กรณีแจ้งผลการพิจารณาทบทวนเป็นหนังสือให้ผู้ขอรับความช่วยเหลือภายในระยะเวลาเจ็ดวันนับแต่วันที่คณะอนุกรรมการหรือประธานหรือผู้ที่คณะอนุกรรมการมอบหมายพิจารณาแล้วเสร็จหมวด ๕การดำเนินการช่วยเหลือของกองทุน ข้อ๒๑ เมื่อผู้มีอำนาจพิจารณาอนุมัติค่าใช้จ่ายในการปล่อยชั่วคราวผู้ต้องหาหรือจำเลยแก่ผู้ขอรับความช่วยเหลือแล้วให้ผู้ขอรับความช่วยเหลือทำสัญญาการได้รับความช่วยเหลือ ณ สำนักงานภายในสามสิบวันนับแต่วันที่ได้รับแจ้งผล ทั้งนี้ตามแบบที่คณะกรรมการประกาศข้อ๒๒ ให้ปลัดกระทรวงยุติธรรมหรือบุคคลที่ปลัดกระทรวงยุติธรรมมอบหมายมีอำนาจลงนามในสัญญาการได้รับความช่วยเหลือถ้าผู้ขอรับความช่วยเหลือไม่มาทำสัญญาภายในเวลาที่กำหนดโดยไม่แจ้งเหตุขัดข้องให้ถือว่าไม่ประสงค์จะขอรับความช่วยเหลือ ให้คณะอนุกรรมการ ประธานหรือผู้ที่คณะอนุกรรมการมอบหมายยุติการให้ความช่วยเหลือเว้นแต่เป็นกรณีมีเหตุอันสมควรหลักเกณฑ์วิธีการ และเงื่อนไขในการจ่ายเงินให้เป็นไปตามระเบียบคณะกรรมการกองทุนยุติธรรม ว่าด้วยการรับเงินการจ่ายเงิน และการเก็บรักษาเงินของกองทุนยุติธรรมข้อ๒๓ ผู้ขอรับความช่วยเหลือจะต้องนำสามี ภริยาบุพการี ผู้สืบสันดาน ญาติใกล้ชิด ผู้บังคับบัญชา หรือนายจ้าง ไปทำสัญญาค้ำประกันกับกองทุนทั้งนี้ ตามแบบที่คณะกรรมการประกาศข้อ๒๔ ให้ปลัดกระทรวงยุติธรรมหรือบุคคลที่ได้รับมอบหมาย มีอำนาจลงนามในหนังสือรับรองการชำระเงินของกองทุน ทั้งนี้ ตามแบบที่คณะกรรมการประกาศเจ้าหน้าที่ที่ได้รับมอบอำนาจจากบุคคลตามวรรคหนึ่งอาจเป็นผู้ยื่นคำร้องขอปล่อยชั่วคราวและเป็นผู้ลงนามในสัญญาประกันของศาลก็ได้ข้อ๒๕ การวางหลักประกันในการขอปล่อยชั่วคราวผู้ต้องหาหรือจำเลยให้ประกอบด้วยเอกสาร ดังต่อไปนี้(๑)หนังสือรับรองการชำระเงินของกองทุน(๒)สำเนาหนังสือสัญญาการได้รับความช่วยเหลือของผู้ต้องหาหรือจำเลย(๓)สำเนาหนังสือสัญญาค้ำประกัน(๔)เอกสารอื่นตามข้อบังคับประธานศาลฎีกา ว่าด้วยหลักเกณฑ์วิธีการและเงื่อนไขเกี่ยวกับการเรียกประกันหรือหลักประกันในการขอปล่อยชั่วคราวผู้ต้องหาหรือจำเลยในคดีอาญาหรือกฎหมายอื่นที่เกี่ยวข้องข้อ๒๖ ในกรณีที่ผู้ขอรับความช่วยเหลือได้รับการปล่อยชั่วคราวผู้มีอำนาจพิจารณาอนุมัติค่าใช้จ่ายในการปล่อยชั่วคราวผู้ต้องหาหรือจำเลยอาจกำหนดให้มีข้อสัญญาที่เป็นเงื่อนไขหรือมาตรการให้ผู้ต้องหาหรือจำเลยหรือผู้ค้ำประกันต้องปฏิบัติ ข้อเดียวหรือหลายข้อ ดังต่อไปนี้(๑)ให้ผู้ต้องหาหรือจำเลยแจ้งเจ้าหน้าที่ หากมีการย้ายที่อยู่(๒)ให้ผู้ต้องหาหรือจำเลยไปรายงานตัวต่อเจ้าหน้าที่หรือบุคคลที่ได้รับมอบหมายอย่างน้อยเดือนละหนึ่งครั้ง จนกว่าสัญญาประกันจะสิ้นสุด(๓)ให้บุคคลที่ได้รับมอบหมายจากคณะอนุกรรมการสอดส่องดูแลพฤติกรรมของผู้ต้องหาหรือจำเลย(๔)มาตรการอื่นตามที่คณะอนุกรรมการเห็นสมควรในกรณีที่ศาลได้มีคำสั่งอนุญาตให้ปล่อยชั่วคราวและกำหนดเงื่อนไขอื่นใดบังคับนายประกันหรือผู้ได้รับความช่วยเหลือปฏิบัติด้วยนั้นให้ถือว่าการกำหนดเงื่อนไขตามสัญญารับความช่วยเหลือจากกองทุนดังกล่าวของศาลนั้นเป็นส่วนหนึ่งของเงื่อนไขที่ต้องปฏิบัติตามสัญญารับความช่วยเหลือจากกองทุนด้วยภายหลังจากที่ผู้ต้องหาหรือจำเลยได้รับการปล่อยชั่วคราวให้ผู้ต้องหาหรือจำเลย และผู้ค้ำประกันไปพบเจ้าหน้าที่ ณ สำนักงานโดยเร็วเพื่อรับทราบเงื่อนไขที่ศาลและกองทุนกำหนด พร้อมทั้งให้เจ้าหน้าที่ออกใบนัดรายงานตัวให้ผู้ต้องหาหรือจำเลยเก็บไว้ และแสดงต่อเจ้าหน้าที่ทุกครั้งที่ไปรายงานตัวอนึ่งในการรายงานตัวต่อเจ้าหน้าที่ทุกครั้งให้นำหลักฐานการรายงานตัวต่อศาลไปแสดงด้วยข้อ๒๗ สัญญาการได้รับความช่วยเหลือซึ่งยื่นในชั้นพนักงานสอบสวนหรือชั้นพนักงานอัยการหรือชั้นศาลให้มีผลเฉพาะในชั้นนั้นหากผู้ขอรับความช่วยเหลือไม่ปฏิบัติตามสัญญา ให้ถือว่าสัญญานั้นเป็นอันสิ้นสุดข้อ๒๘ ในกรณีที่ผู้ขอรับความช่วยเหลือไม่ปฏิบัติตามเงื่อนไขในข้อ๒๖ ให้เจ้าหน้าที่มีหนังสือแจ้งไปยัง ผู้ขอรับความช่วยเหลือ และผู้ค้ำประกันโดยให้ผู้ค้ำประกัน นำผู้ขอรับความช่วยเหลือไปรายงานตัวต่อเจ้าหน้าที่หากไม่ดำเนินการภายในกำหนดระยะเวลาสามสิบวันนับแต่วันที่ได้รับแจ้งโดยไม่มีเหตุอันสมควร ถือว่าผู้ขอรับความช่วยเหลือผิดสัญญาให้กองทุนมีสิทธิบอกเลิกสัญญาข้อ๒๙ หากศาลมีคำสั่งบังคับตามสัญญาประกันและออกหมายจับผู้ขอรับความช่วยเหลือที่เป็นผู้ต้องหาหรือจำเลย ให้เลขานุการหรือผู้ที่ได้รับมอบหมายขอคัดสำเนาหมายจับ และมีหนังสือแจ้งสำนักงานตำรวจแห่งชาติหรือสถานีตำรวจในเขตพื้นที่รับผิดชอบที่ใกล้ที่สุดเพื่อติดตามตัวผู้ขอรับความช่วยเหลือที่เป็นผู้ต้องหาหรือจำเลยโดยเร็วหรือมีหนังสือแจ้งผู้ขอรับความช่วยเหลือให้มารายงานตัวที่สำนักงานโดยเร็วและมีหนังสือแจ้งผู้ค้ำประกันให้ติดตามตัวผู้ขอรับความช่วยเหลือเพื่อนำตัวมาส่งกองทุนภายในสามสิบวัน นับแต่ได้รับหนังสือข้อ๓๐ ในกรณีผู้ขอรับความช่วยเหลือผิดสัญญาการได้รับความช่วยเหลือของผู้ต้องหาหรือจำเลยจนเป็นเหตุให้ศาลมีคำสั่งบังคับตามสัญญาประกันให้กองทุนชำระเงินค่าปรับตามคำสั่งศาลภายในเวลาที่กำหนดในวงเงินจำนวนไม่เกินที่กำหนดไว้ในหนังสือรับรองการชำระเงินของกองทุนนั้นข้อ๓๑ หากกองทุนต้องชำระเงินค่าปรับเป็นจำนวนเท่าใดผู้ขอรับความช่วยเหลือและผู้ค้ำประกันต้องชดใช้เงินแก่กองทุนจนครบถ้วนให้ปลัดกระทรวงยุติธรรมหรือผู้ที่ได้รับมอบหมาย แจ้งผู้ขอรับความช่วยเหลือและผู้ค้ำประกันเป็นหนังสือลงทะเบียนตอบรับให้ผู้ขอรับความช่วยเหลือและผู้ค้ำประกัน ชดใช้เงินให้แก่กองทุนจนครบถ้วน ภายในสามสิบวันนับแต่วันที่ได้รับหนังสือหรือภายในระยะเวลาที่สำนักงานกำหนดหากผู้ขอรับความช่วยเหลือและผู้ค้ำประกันมิได้ชำระเงินคืนกองทุนให้กองทุนดำเนินคดีกับผู้ขอรับความช่วยเหลือ และผู้ค้ำประกันต่อไปหมวด ๖การรายงานผล ข้อ๓๒ ให้เลขานุการคณะอนุกรรมการให้ความช่วยเหลือประจำจังหวัดรายงานผลการพิจารณาให้ความช่วยเหลือต่อคณะอนุกรรมการให้ความช่วยเหลือเพื่อรายงานต่อคณะกรรมการภายในวันที่ห้าของทุกเดือนให้เลขานุการคณะอนุกรรมการให้ความช่วยเหลือรายงานผลการพิจารณาตามวรรคหนึ่งและผลการดำเนินงานของคณะอนุกรรมการให้ความช่วยเหลือและผลการดำเนินงานของคณะอนุกรรมการหรือคณะทำงาน ที่คณะกรรมการมอบหมายเพื่อเสนอต่อคณะกรรมการทุกรอบสามเดือนข้อ๓๓ ในกรณีที่คณะกรรมการมีข้อคิดเห็นหรือมติเกี่ยวข้องกับผลการพิจารณาของคณะอนุกรรมการให้สำนักงานแจ้งให้ประธานอนุกรรมการคณะนั้นทราบโดยเร็วหมวด ๗เบ็ดเตล็ด ข้อ๓๔ กรณีผู้ขอรับความช่วยเหลือให้ข้อเท็จจริงหรือแสดงข้อความอันเป็นเท็จถึงขนาดว่า หากไม่แสดงข้อความอันเป็นเท็จจะไม่ได้รับความช่วยเหลือจากกองทุนต่อเจ้าหน้าที่เพื่อเป็นประโยชน์แก่ตนในการขอรับความช่วยเหลือเงินกองทุนเจ้าหน้าที่อาจเสนอความเห็นต่อคณะอนุกรรมการ ประธานหรือผู้ที่คณะอนุกรรมการมอบหมายเพื่อยุติคำขอดังกล่าวก็ได้กรณีผู้ขอรับความช่วยเหลือให้ข้อเท็จจริงหรือแสดงข้อความอันเป็นเท็จ เพื่อเป็นประโยชน์แก่ตนถึงขนาดว่าหากไม่แสดงข้อความอันเป็นเท็จจะไม่ได้รับความช่วยเหลือจากกองทุน ต่อคณะอนุกรรมการประธานหรือผู้ที่คณะอนุกรรมการมอบหมาย จนเป็นผลให้คณะอนุกรรมการ ประธานหรือผู้ที่คณะอนุกรรมการมอบหมาย อนุมัติ หรือได้จ่ายเงินช่วยเหลือแล้วคณะอนุกรรมการ ประธาน หรือผู้ที่คณะอนุกรรมการมอบหมาย อาจยกเลิกการอนุมัติหรือการจ่ายเงินดังกล่าวก็ได้หากผู้ขอรับความช่วยเหลือมิได้ชำระเงินคืนให้กองทุนดำเนินคดีกับผู้ขอรับความช่วยเหลือต่อไปข้อ๓๕ การพิจารณาให้ความช่วยเหลือของคณะอนุกรรมการประธาน หรือผู้ที่คณะอนุกรรมการมอบหมายในเรื่องใด หากไม่มีหลักเกณฑ์ วิธีการและเงื่อนไขที่คณะกรรมการกำหนด ให้ใช้ระเบียบของทางราชการที่กำหนดไว้ในเรื่องนั้นได้โดยอนุโลมข้อ๓๖ สำหรับเงินกองทุนที่วางเป็นหลักประกันในการขอปล่อยชั่วคราวก่อนพระราชบัญญัติกองทุนยุติธรรมพ.ศ. ๒๕๕๘ มีผลบังคับใช้หากศาลสั่งริบให้เจ้าหน้าที่พิจารณาดำเนินการเช่นเดียวกับข้อ ๒๙ และข้อ ๓๑ของระเบียบนี้ประกาศ ณ วันที่ ๒๗กรกฎาคม พ.ศ. ๒๕๕๙พลเอก ไพบูลย์ คุ้มฉายารัฐมนตรีว่าการกระทรวงยุติธรรมประธานกรรมการกองทุนยุติธรรม[เอกสารแนบท้าย]๑. แบบคำขอรับความช่วยเหลือเงินกองทุนยุติธรรมกรณีการขอปล่อยชั่วคราวผู้ต้องหาหรือจำเลย (แบบ กทย. ๒)(ดูข้อมูลจากภาพกฎหมาย)วริญา/ปริยานุช/จัดทำ๒๔ สิงหาคม๒๕๕๙นุสรา/ตรวจ๒๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๕ ง/หน้า ๑๘/๒๓ สิงหาคม ๒๕๕๙